สวัสดีค่ะ พึ่งเริ่มกินยาคุมครั้งแรกกินแบบ28เม็ด แล้วไม่ได้นับหน้า7หลัง7 จะเป็นอะไรไหมค่ะ
สวัสดีค่ะ การทานยาคุมกำเนิดที่ถูกต้องนั้น หากเริ่มทานเป็นแผงแรก ให้ทานภายใน 1-5 วันนับตั้งแต่มีประจำเดือนมา ยาคุมกำเนิดจึงจะสามารถออกฤทธิ์ในการป้องกันการตั้งครรภ์ได้ทันทีแต่หากได้เริ่มทานเมื่อเลย 5 วันนับจากที่ประจำเดือนมาไปแล้ว ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วันก่อน ดังนั้น เมื่อเริ่มทานในช่วง 1-2 สัปดาห์แรก ควรงดการมีเพศสัมพันธ์ไปก่อน หรือใช้ถุงยางอนามัยร่วมด้วยไปก่อนเมื่อทานยาคุมกำเนิดครบ 28 เม็ดแล้ว ก็ให้เริ่มทานแผงใหม่ต่อไปได้เลย โดยไม่ต้องสนใจว่าประจำเดือนจะเริ่มมาวันไหนหรือหมดวันไหน แต่โดยส่วนใหญ่ประจำเดือนมักจะมาในช่วงการทานเม็ดที่ 23-24 ค่ะ แต่หากทานจนครบ 28 เม็ดแล้ว ไม่มีประจำเดือนมา ควรตรวจหาการตั้งครรภ์ด้วย เนื่องจากยาคุมกำเนิดนั้น ไม่สามารถป้องกันการตั้งครรภ์ได้ 100% ค่ะ